PTTEP โชว์กำไรปี 60 โตสนั่น 2 หมื่นลบ. พร้อมปันผล 2.75 บ./หุ้น XD 7ก.พ.นี้
PTTEP โชว์กำไรปี 60 โตสนั่น 60% มาที่ 20,579.47 ลบ. จากปีก่อนมีกำไร 12,859.72 ลบ. หลังรายได้พุ่ง พร้อมปันผล 2.75 บ./หุ้น XD 7 ก.พ.นี้ กำหนดจ่าย 12 เม.ย.61
26 ม.ค. 2561

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ผลการดำเนินงานประจำปี 60 มีกำไรเพิ่มขึ้น โดยบริษัทฯมีรายได้รวมจำนวน 4,523 ล้านดอลลาร์สหรัฐฯ เพิ่มขึ้นจากปี 59 ที่มีรายได้จำนวน 4,339 ล้านดอลลาร์สหรัฐฯ อีกทั้งส่วนใหญ่เกิดจากค่าเสื่อมราคาค่าสูญสิ้นและค่าตัดจำหน่ายลดลง จำนวน 429 ล้านดอลลาร์สหรัฐฯ โดยหลักจากการปรับปริมาณสำรองปิโตรเลียมเพิ่มขึ้น
รวมทั้งภาษีเงินได้ลดลงจำนวน 105 ล้านดอลลาร์สหรัฐฯ โดยหลักจากผลกระทบของค่าเงินบาทที่แข็งค่าขึ้นเมื่อเปรียบเทียบกับเงินสกุลดอลลาร์สหรัฐฯ พร้อมทั้งรับรู้ขาดทุนจากอนุพันธ์ทางการเงินลดลงจำนวน 90 ล้านดอลลาร์สหรัฐฯ
พร้อมกันนี้บริษัทประกาศจ่ายปันผลจากการดำเนินงานประจำปี 2560 เป็นเงินสดจำนวน 2.75 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 7 ก.พ.2561 และกำหนดจ่ายเงินปันผลในวันที่ 12 เม.ย.2561